Húsvét otthon - Zizu westie
2011.04.29. 10:09 Nikol-Zizu
Barcson, a szüleimnél töltöttük a húsvétot és még pár napot. Megérkezésünkkor Zizu egyből összefutott Szálemmel, az egyik macsekkal. Karácsonykor már kapott tőle egy nagy maflást, így a biztos távolságot megtartotta tőle. Legtöbbször csak nézegette a cicát, de azért előfordult, hogy megkergette.:) Szerintem csak játszani szeretett volna vele, de Szálem nem vevő az ötletre. Folti, a másik cica is megjelent az első nap, meglátta a kutyát és menekülőre fogta inkább. Utána már csak a kertben láttam néha feltűnni. Zizu már a második nap örző-védő eb lett. 2 fronton is őrizte a házat, az utca felőli és hátul a kerti kapunál is. Piggyvel, anyuék mopsz kutyusával, jól elvoltak. Különösebben nem érdeklődnek egymás iránt. Zizu egész nap az udvaron volt, persze nagy sétákat is tettünk a Dráva parton. Nagyon koszos lett a kutya, egyszer úgy szedtem ki a homokozóból.:D Nagyon szeret ásni. Anyu rozmaring bokrában is előszeretettel fetrengett.:D
Tegnap sajnos muszáj volt már visszajönni Budapestre. Zizu nagyon fáradt volt, már a kocsiban elájult, este pedig fél 8-kor már elment a helyére aludni. Kissé elkanászodott az 1 hét alatt, itthon muszáj lesz megint visszaállítani a pórázfegyelmet. Barcson szörnyen húzta a pórázt. Elhiszem, hogy jó szagok voltak, de nagyon kerge volt a séták közben. A koszt dupla adag szárazsamponnal és a fésűvel sikerült kikefélni a szőréből és újra szép fehér a kutya. Jövő csütörtökön viszem kozmetikushoz, mert már lassan nem lát ki a fejéből. Fürdést is kértem most, teljes generál lesz.:)
Folti jobbnak látta, ha pár napig a szomszédnál marad :)
Barcson és környékén nagyon sok lehetőség van kirándulni gyönyörű helyeken. A középrigóci 9-es tó nekem nagyon kedves hely.
Kertünk végében a Rinya patak. Szeretjük, ha a medrében marad.:) Gyerekkoromban sokat játszottam itt. A macskák imádnak itt vadászni.:)
Virágoznak a gyümölcsfáink.:)
https://zizuwestie.blog.hu/api/trackback/id/tr62864092